CELEX: 32011L0022
Language: et
Date: 2011-03-03 00:00:00
Title: Komisjoni direktiiv 2011/22/EL, 3. märts 2011 , millega muudetakse nõukogu direktiivi 91/414/EMÜ, et lisada toimeainete hulka bispüribak  EMPs kohaldatav tekst

4.3.2011   
            
            
               ET
            
            
               Euroopa Liidu Teataja
            
            
               L 59/26
            
         KOMISJONI DIREKTIIV 2011/22/EL,
   3. märts 2011,
   millega muudetakse nõukogu direktiivi 91/414/EMÜ, et lisada toimeainete hulka bispüribak
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, (1) eriti selle artikli 6 lõiget 1,
   ning arvestades järgmist:
   
               (1)
            
            
               Itaalia sai 26. veebruaril 2002 ettevõttelt Bayer Crop-Science direktiivi 91/414/EMÜ artikli 6 lõikele 2 vastava taotluse kanda toimeaine bispüribak (võib nimetada ka bispüribaknaatriumiks sõltuvalt sellest, millisel kujul esineb toimeaine toimiku aluseks olevas representatiivtootes) direktiivi 91/414/EMÜ I lisasse. Komisjoni otsusega 2003/305/EÜ (2) kinnitati, et toimikut võib pidada täielikuks, sest see vastab üldiselt direktiivi 91/414/EMÜ II ja III lisas nimetatud andmete ja teabega seotud nõuetele.
            
         
               (2)
            
            
               Kõnealuse toimeaine mõju inimese tervisele ja keskkonnale taotluse esitaja poolt kavandatud kasutusviiside puhul on hinnatud vastavalt direktiivi 91/414/EMÜ artikli 6 lõigetele 2 ja 4. Määratud referentliikmesriik esitas hindamisaruande projekti 1. augustil 2003.
            
         
               (3)
            
            
               Hindamisaruande projekti kohta on liikmesriigid ja Euroopa Toiduohutusamet (EFSA) esitanud vastastikused eksperdihinnangud 12. juulil 2010 EFSA kokkuvõttena, milles käsitletakse bispüribaki pestitsiidina kasutamisega kaasneva riski analüüsitulemustele antud vastastikuseid eksperdihinnanguid (3). Liikmesriigid ja komisjon vaatasid aruande läbi toiduahela ja loomatervishoiu alalises komitees ning see vormistati 28. jaanuaril 2011 komisjoni läbivaatamisaruandena bispüribaki kohta.
            
         
               (4)
            
            
               Mitmete uuringute tulemuste põhjal võib eeldada, et bispüribakki sisaldavad taimekaitsevahendid vastavad üldiselt direktiivi 91/414/EMÜ artikli 5 lõike 1 punktides a ja b ning lõikes 3 ettenähtud nõuetele, eriti kasutusviiside puhul, mida on uuritud ja mille kohta on esitatud üksikasjalikud andmed komisjoni aruandes. Seega on asjakohane lisada bispüribak kõnealuse direktiivi I lisasse, et tagada seda toimeainet sisaldavate taimekaitsevahendite kasutuslubade väljaandmine kõigis liikmesriikides vastavalt kõnealuse direktiivi sätetele.
            
         
               (5)
            
            
               Piiramata nimetatud otsuse kohaldamist tuleks saada kinnitavaid andmeid teatavate seikade kohta. Direktiivi 91/414/EMÜ artikli 6 lõikes 1 on sätestatud, et toimeaine kandmine I lisasse võib sõltuda teatavate tingimuste täitmisest. Niisiis on asjakohane nõuda, et taotleja esitaks lisateavet, mis kinnitaks põhjavee võimaliku metaboliitidega M03, (4) M04 (5) ja M10 (6) saastamise ohu hindamise tulemusi.
            
         
               (6)
            
            
               Ilma et see piiraks direktiiviga 91/414/EMÜ kindlaks määratud kohustusi, mis kaasnevad toimeaine lisamisega I lisasse, tuleks pärast toimeaine loetelusse lisamist anda liikmesriikidele bispüribakki sisaldavate taimekaitsevahendite kehtivate ajutiste kasutuslubade läbivaatamiseks aega kuus kuud, et tagada direktiivis 91/414/EMÜ, eriti selle artiklis 13 sätestatud nõuete ja I lisas esitatud asjakohaste tingimuste täitmine. Liikmesriigid peaksid kehtivad ajutised load asendama alaliste lubadega, neid muutma või need tühistama vastavalt direktiivi 91/414/EMÜ sätetele. Erandina eespool nimetatud tähtajast tuleks ette näha pikem ajavahemik kõiki taimekaitsevahendeid ja kavandatud kasutusviise käsitlevate täielike III lisa kohaste andmete esitamiseks ja hindamiseks kooskõlas direktiivis 91/414/EMÜ sätestatud ühtsete põhimõtetega.
            
         
               (7)
            
            
               Seega on asjakohane direktiivi 91/414/EMÜ vastavalt muuta.
            
         
               (8)
            
            
               Käesoleva direktiiviga ettenähtud meetmed on kooskõlas alalise toiduahela ja loomatervishoiu komitee arvamusega,
            
         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 91/414/EMÜ I lisa muudetakse vastavalt käesoleva direktiivi lisale.
   Artikkel 2
   Liikmesriigid võtavad vastu ja avaldavad käesoleva direktiivi täitmiseks vajalikud õigusnormid hiljemalt 31. jaanuariks 2012. Liikmesriigid edastavad kõnealuste normide teksti ning kõnealuste normide ja käesoleva direktiivi vahelise vastavustabeli viivitamata komisjonile.
   Nad kohaldavad neid norme alates 1. veebruarist 2012.
   Kui liikmesriigid võtavad need normid vastu, lisavad nad nendesse normidesse või nende normide ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid.
   Artikkel 3
   1.   Liikmesriigid muudavad või tühistavad vajaduse korral direktiivi 91/414/EMÜ kohaselt toimeainet bispüribakki sisaldavate taimekaitsevahendite kehtivad kasutusload 31. jaanuariks 2012. Eelkõige kontrollivad nad nimetatud tähtpäevaks, kas kõnealuse direktiivi I lisas bispüribaki suhtes sätestatud tingimused on täidetud, välja arvatud kõnealust toimeainet käsitleva kande B osas nimetatud tingimused, ning kas loa valdajal on olemas kõnealuse direktiivi artikli 13 lõike 2 tingimuste kohaselt II lisa nõuetele vastav toimik või juurdepääs sellele.
   2.   Erandina lõikest 1 viivad liikmesriigid iga lubatud taimekaitsevahendi puhul, mis sisaldab bispüribakki ainsa toimeainena või ühena mitmest toimeainest, mis kõik on hiljemalt 31. juuliks 2011 lisatud direktiivi 91/414/EMÜ I lisa loetelusse, läbi toote uue hindamise direktiivi 91/414/EMÜ III lisa nõuetele vastava toimiku põhjal vastavalt käesoleva direktiivi VI lisas sätestatud ühtsetele põhimõtetele ning arvestades kõnealuse direktiivi I lisa bispüribakki käsitleva kande B osa. Kõnealuse hindamise alusel määravad nad kindlaks, kas toode vastab direktiivi 91/414/EMÜ artikli 4 lõike 1 punktides b–e sätestatud tingimustele.
   Pärast seda toimivad liikmesriigid järgmiselt:
   
               a)
            
            
               kui taimekaitsevahend sisaldab bispüribakki ainsa toimeainena, muudavad vajaduse korral luba või tühistavad selle hiljemalt 31. jaanuariks 2013, või
            
         
               b)
            
            
               kui toode sisaldab bispüribakki ühena mitmest toimeainest, muudavad vajaduse korral luba või tühistavad selle hiljemalt 31. jaanuariks 2013 või kuupäevaks, mis on ette nähtud loa muutmiseks või tühistamiseks vastavas direktiivis või vastavates direktiivides, millega asjaomane toimeaine või asjaomased toimeained kanti direktiivi 91/414/EMÜ I lisasse, olenevalt sellest, kumb kuupäev on hilisem.
            
         Artikkel 4
   Käesolev direktiiv jõustub 1. augustil 2011.
   Artikkel 5
   Käesolev direktiiv on adresseeritud liikmesriikidele.
   
      Brüssel, 3. märts 2011
      
         
            Komisjoni nimel
         
         
            president
         
         José Manuel BARROSO
      
   
   
      (1)  EÜT L 230, 19.8.1991, lk 1.
   
      (2)  ELT L 112, 6.5.2003, lk 10.
   
      (3)  EFSA Journal (2010) 8(1):1692 – Järeldus bispüribaki pestitsiidina kasutamisega kaaasneva riski analüüsitulemustele antud vastastikuste eksperdihinnangute kohta (kui ei ole märgitud teisiti, viidatakse kõigi hinnatud andmete puhul bispüribaknaatriumile); doi:10.2903/j.efsa.2010.1692. Kättesaadav veebisaidil www.efsa.europa.eu.
   
      (4)  2-hüdroksü-4,6-dimetoksüpürimidiin
   
      (5)  2,4-dihüdroksü-6-metoksüpürimidiin
   
      (6)  naatrium-2-hüdroksü-6-(4-hüdroksü-6-metoksüpürimidiin-2-üül)oksübensoaat
   
      LISA
      Direktiivi 91/414/EMÜ I lisa tabeli lõppu lisatakse järgmine kanne:
      
         
                     Nr
                  
                  
                     Üldimetus, tunnuskood
                  
                  
                     Rahvusvahelise Puhta Keemia ja Rakenduskeemia Liidu (IUPAC) nimetus
                  
                  
                     Puhtus (1)
                     
                  
                  
                     Jõustumine
                  
                  
                     Lisamise aegumine
                  
                  
                     Erisätted
                  
               
                     „329
                  
                  
                     Bispüribak
                     CASi nr: 125401-75-4
                     CIPACi nr 748
                  
                  
                     2,6-bis(4,6-dimetoksüpürimidiin-2-üüloksü)bensoehape
                  
                  
                     ≥ 930 g/kg (viidatakse kui bispüribaknaatriumile)
                  
                  
                     1. august 2011
                  
                  
                     31. juuli 2021
                  
                  
                     A   OSA
                     Lubatakse kasutada üksnes herbitsiidina riisi puhul.
                     B   OSA
                     VI lisas sätestatud ühtsete põhimõtete rakendamisel võetakse arvesse toiduahela ja loomatervishoiu alalises komitees 28. jaanuaril 2011 bispüribaki kohta lõplikult vormistatud läbivaatamisaruande järeldusi, eriti selle aruande I ja II liidet
                     Üldhinnangu andmisel peavad liikmesriigid pöörama erilist tähelepanu põhjavee kaitsele, kui toimeainet kasutatakse tundlike mullastiku- ja/või kliimatingimustega piirkondades.
                     Kasutusloa tingimustega nähakse vajaduse korral ette ohu vähendamise meetmed.
                     Asjaomased liikmesriigid nõuavad lisateabe esitamist seoses põhjavee võimaliku saastamisega metaboliitidega M03 (2-hüdroksü-4,6-dimetoksüpürimidiin), M04 (2,4-dihüdroksü-6-metoksüpürimidiin) ja M10 (naatrium-2-hüdroksü-6-(4-hüdroksü-6-metoksüpürimidiin-2-üül)oksübensoaat ).
                     Nad tagavad, et taotleja esitab kõnealuse teabe komisjonile 31. juuliks 2013.”
                  
               
      
         (1)  Täpsemad andmed toimeainete identifitseerimise ja määratlemise kohta on esitatud läbivaatamisaruandes.